**РЕШЕНИЕ № ПВ –117-ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Газоснабдяване на гр. Сопот – проектиране и изграждане на газоразпределителна мрежа (ГРМ) в урбанизираната територия”**,което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Възложител: „Черноморска технологична компания” АД**, гр. София 1000, ул. „Арсеналски” № 7

**пощенски адрес:** гр. Варна – 9000, ул. „Цар Симеон I” №25

**Характеристика на инвестиционното предложение /ИП/**:

Газоразпределителната мрежа на гр. Хисаря обхваща всички тръбопроводи в регулацията на града, предназначени за захранване с природен газ на стопански и битови потребители. Мрежата ще се изгради от полиетиленови тръби висока плътност РЕ100, SDR11, с диаметри Ф 200, Ф160; Ф125; Ф110; Ф90; Ф63 и Ф32. План-схемата за газификация на гр. Хисаря предвижда изграждане на газопроводи по всички улици на града, като проектирането и изграждането ще се осъществява поетапно, по предварително съгласувани с Общината инвестиционни проекти и строителни графици.

Изграждането на газоразпределителната мрежа не е свързано със строителство на нови пътища или промяна на съществуващи.

Инвестиционното предложение /ИП/ попада в обхвата на т. 3, буква “б“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката (газопроводните трасета) на ИП не е в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е „Централен Балкан-буфер” с код BG 0001493, включена в списъка на защитените зони за опазване на природните местообитания и на дивата флора и фауна, приета с РМС № 802/04.12.2007г.(ДВ бр.107/2007). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Строително-монтажните работи (СМР) включват прокопаване на траншеи с широчина около 40-60 см и дълбочина средно 100 см, полагане на метални или полиетиленови тръби върху мека подложка от пясък и след това досипване с пясък до 10 см над горната образуваща на тръбата. Траншеята се запълва с изкопаната почва, когато се преминава през некултивирани терени. В случаите, при които са нарушени покрития – асфалт, тротоарни плочки или затревяване, задължително същите се възстановяват в първоначалния им вид, при спазване на технологичната им последователност.

Съгласно направените маркетингови проучвания за потенциалните стопански и битови потребители е определен максимален капацитет на газоразпределителната мрежа за доставка и разпределение на количества природен газ в кубически метри за час, при стандартни условия: Qmax=5700 нм3/час и на годишна база Qгод. = 5,6 млн. нм3/год. Изграждането на обекта ще се изпълни от специализирани строително-монтажни екипи.

* В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Не се налага промяна на съществуващата или изграждане на нова пътна инфраструктура.
* Така предлаганата технология няма да допусне замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

**II. Местоположение в това число чувствителност на средата,съществуващото ползване на земята, относително наличие на подходящи територии, качеството и регенеративната способност на природните ресурси в района:**

Газоразпределителната мрежа на гр. Сопот ще се реализира изцяло в регулацията на града. Елементите на газопровода ще се разполагат така, че през срока на тяхната експлоатация да не се налага преместването им във връзка с извършване на ново строителство, предвиждано с действащите устройствени планове.

* Трасето на газопровода е извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Реализацията на ИП няма вероятност да доведе до намаляване числеността и плътността на популациите на видовете, предмет на опазване в защитените зони и до намаляване на благоприятния им природозащитен статус.
* Трасетата на газопроводите не засягат природни местообитания и местообитания на видове, предмет на опазване в защитена зона BG0001493 „Централен Балкан-буфер”.
* Не се очаква да настъпи фрагментация на местообитания и/или популации на видовете, предмет на опазване в защитената зона спрямо първоначалното им състояние.
* Не се очакват значителни кумулативни въздействия върху защитените зони в резултат от реализацията на настоящето инвестиционно предложение.
* Не се очаква генериране на шум, емисии и отпадъци в количества, които да окажат значително отрицателно въздействие върху защитените зони.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имотите.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 6076/09.10.2014г. РЗИ - Пловдиве определила липсата на здравен риск при реализацията на инвестиционното намерение.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кмета на Община „Сопот” и засегнатото население чрез обява на информационно табло и общински сайт. Осигурен е обществен достъп по реда на чл. 6, ал. 9 от Наредбата за ОВОС.

Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ 27.10.2014 г.**

*Директор на РИОСВ - Пловдив*